Melodi Grand Prix 2012

Melodi Grand Prix 2012 var den 50. utgåva av Melodi Grand Prix, Noregs nasjonale uttaking til Eurovision Song Contest. 24 songar deltok i tre delfinalar, og av desse kom ti til finalen 11. februar 2012 i Oslo Spektrum i Oslo. Vinnaren blei «Stay», framført av Tooji. Han har skrive låten saman med Peter Boström og Figge Boström. Tooji representerte Noreg i Eurovision Song Contest 2012 i Baku, der han kvalifiserte seg via andre semifinale. I finalen enda han på ein 26. og siste plass med 7 poeng. Dette var Noregs ellevte sisteplass i tevlinga. 

 Sendingane 
Tevlinga bestod av tre delfinalar: første delfinale i Ørland 21. januar, andre delfinale Larvik 28. januar og tredje delfinale i Florø 4. februar. Dette året var det ikkje nokon Siste sjanse. 

Også dette året heldt NRK ein open konkurranse, og rundt 800 bidrag kom inn. Det var ein auke på rundt hundre frå året før, og eit av dei høgaste tala på innsendte bidrag i Melodi Grand Prix-historia.Ighanian, Catherine Gonsholt (1. oktober 2011). «MGP-Sundnes: – Mange som vil redde Norges ære». VG Nett. 24 av bidraga blei plukka ut til tevlinga, også det ny rekord. Det var åtte songar i kvar delfinale, og dei tre låtane med flest røyster, kvalifiserte seg direkte til finalen i Oslo Spektrum laurdag 11. februar. I tillegg valde ein jury ut nok eitt finalebidrag blant dei utslåtte delfinalistane, slik at det blei ti songar i finalen. NRK produserte også fleire program i tillegg, blant anna eit 40 minutts forprogram frå kvar delfinaleby.Riise, Hege Bakken (25. oktober 2012). «MGP blir større enn noensinne». nrk.no.

Den første delfinalen blei halden i Hangar E på Ørland hovudflystasjon på Brekstad, medan den andre delfinalen gjekk av stabelen i Arena Larvik laurdag 28. januar. Florø idrettssenter var vert for den tredje delfinalen, medan Oslo Spektrum nok ein gong husa finalen. Per Sundnes og Anne Rimmen var programleiarar for alle sendingar.

Artistane blei presenterte mellom 27. oktober 2011 og 16. desember 2011, medan låtane blei slopne samla 16. januar 2012. Blant artistane var det fleire kjende namn, blant anna Lise Karlsnes frå bandet Briskeby, Lisa Stokke, Nora Foss Al-Jabri, bandet Plumbo og rockegruppa The Carburetors. I tillegg deltok den amerikanske countrymusikaren Bobby Bare saman med Petter Øien.Hagen og Riise, Knut-Øyvind og Hege Bakken (20. desember 2011). «Disse konkurrerer i MGP 2012». nrk.no. Bobby Bare var 76 år då han deltok i tevlinga og er til no den eldste som nokon gong har deltatt i Melodi Grand Prix.Hagen, Knut-Øyvind (5. januar 2012). «Bobby Bare & Petter Øien». nrk.no. Benedicte Adrian gjorde òg Melodi Grand Prix-comeback som ein del av gruppa United. Ho vann finalen i 1984 med Dollie De Luxe og «Lenge leve livet».

 Resultatet i finalen 
Oslo Spektrum, Oslo, laurdag 11. februar 2012

 Første runde 
Nr.TittelArtistKomponistTekstforfattarStatus 1«Stay»ToojiTooji Keshtkar, Peter Boström og Figge BoströmGullfinale 2 «High on Love» Reidun Sæther Thomas G:son, Tommy Berre og Ovidou Jacobsen Uplassert 3 «Sailors» Lise Karlsnes Lise Karlsnes og Thomas EriksenLise Karlsnes Uplassert 4 «Ola Nordmann» Plumbo Lars Erik BlokkhusGlenn Hauger Gullfinale 5 «Crush» Malin Beyond51 Uplassert 6 «Somewhere Beautiful» Nora Foss Al-Jabri Christian Ingebrigtsen og Eivind Rølles Gullfinale 7 «Don't Touch the Flame» The Carburetors Christopher Lindahl og Stian KroghLindal og Per Gunnar Lund-Vang Uplassert 8 «Things Change» Petter Øien og Bobby Bare  Bobby Bare Gullfinale 9 «Sammen» Yaseen og Julie Maria Sigve Bull og El Axel Uplassert 10 «Make It Better» Tommy Fredvang Tommy Fredvang, Hanne Sørvaag og Tommy Berre Uplassert

 Gullfinale 
Nr.TittelArtistKomponistTekstforfattarRøyster Plass 1«Stay»ToojiTooji Keshtkar, Peter Boström og Figge Boström155 4801 4 «Ola Nordmann» Plumbo Lars Erik BlokkhusGlenn Hauger61 868 4 6 «Somewhere Beautiful» Nora Foss Al-Jabri Christian Ingebrigtsen og Eivind Rølles90 046 2 8 «Things Change» Petter Øien og Bobby Bare  Bobby Bare79 685 3

 Røysting i finalen 
Dei fire mest populære songane i første runde gjekk vidare til gullfinalen. Det fulle resultatet frå første runde blei aldri offentleggjort, og gullfinalistane blei presenterte i tilfeldig rekkjefølgje. I gullfinalen blei resultatet avgjort av ei blanding mellom fagjuryar og telefonrøyster. Først røysta fagjuryane frå dei tre delfinalebyane, der kvar jury gav 2 000, 4 000, 6 000 og 8 000 poengrøyster til dei fire gullfinalistane. Etter fagjuryane blei sjåarane sine telefon- og SMS-røyster presenterte. Røystene var delte i fem geografiske regionar ut frå kvar i landet røystene kom frå. Kvar røyst talde eitt poeng. Poenga for landsdelane under motsvarar dermed talet på mottatte telefon- og SMS-røyster.«Melodi Grand Prix 2012 – norsk finale (Gullfinale)». Norsk rikskringkasting. 11. februar 2012. Besøkt 14. august 2016.
Nr.TittelØrlandLarvikFlorøNord-NoregVest-NoregSør-NoregMidt-NoregAustlandetTotalt 1«Stay»6 0006 0006 0003 42521 14626 47432 11454 321155 4804«Ola Nordmann»2 0004 0004 0001 0897 03712 71211 63319 39761 8686«Somewhere Beautiful»8 0008 0008 0001 3819 77612 61514 58127 69390 0468«Things Change»4 0002 0002 0002 45211 55214 90719 96322 81179 685

 Delfinalane 

 Delfinale 1 
Hangar E, Ørland hovudflystasjon, Brekstad, laurdag 21. januar 2012
 Nr. Tittel Artist KomponistTekstforfattar Plass Status 1 «Elevator» Irresistable med Carl Pritt Anne Judith Wik, Nermin Harambasic, Ronny Svendsen, Robin Jenssen Carl Pritt UplassertUte 2 «Så vidunderleg» Kim André Rysstad Elin Nygård UplassertUte 3 «High on Love» Reidun Sæther Thomas G:son, Tommy Berre og Ovidou Jacobsen 3Finale 4 «You Break It, You Own It» Rudi Myntevik Rune Berg og Asbjørn Ribe UplassertUte 5 «With Love» Lisa Stokke Lisa Stokke, Johanna Demker, Anita Lixel og Tommy Berre UplassertUte 6 «Little Bobbi» United John Lundvik, Philip Halloun og Thomas Felberg UplassertUte 7 «Somewhere Beautiful» Nora Foss Al-Jabri Christian Ingebrigtsen og Eivind Rølles 1Finale 8 «Don't Touch the Flame» The Carburetors Christopher Lindahl og Stian KroghLindal og Per Gunnar Lund-Vang 2Finale
MGP Ørland – Akkurat nå! var eit 40 minutt langt program som blei sendt på NRK1, torsdag 19. januar 2012. Programleiar Jan Åge Fjørtoft hadde med seg Per Sundnes, Elisabeth Andreassen og Marianne Jemtegård bak scena i Hangar E på Ørland hovudflystasjon, der dei prata om tevlinga og den komande delfinalen.

 Delfinale 2 
Arena Larvik i Larvik, laurdag 28. januar 2012
 Nr. Tittel Artist KomponistTekstforfattar Plass Status 1 «Keeps on Dancing» Cocktail Slippers Cocktail Slippers UplassertUte 2 «I've Got You» Isabel Ødegård  Thom HellIsabel Ødegård og Hell UplassertUte 3 «Make It Better» Tommy Fredvang Tommy Fredvang, Hanne Sørvaag og Tommy Berre 2Finale 4 «Another Heartache» Rikke Lie Rikke Lie, Maria Marcus og Niclas Lundin UplassertUte 5 «Crush» Malin Beyond51 3Finale 6 «Ola Nordmann» Plumbo Lars Erik BlokkhusGlenn Hauger 1Finale 7 «You And I» Minnie-Oh Monica Johansen UplassertUte 8 «Shapeshifter» Rikke Normann Silya Nymoen og Rikke Normann UplassertUte

 Delfinale 3 
Florø idrettssenter, Florø, laurdag 4. februar 2012
 Nr. Tittel Artist KomponistTekstforfattar Plass Status 1 «Stay» Tooji Tooji Keshtkar, Peter Boström og Figge Boström 2Finale 2 «Si» Marthe Valle Marthe Valle, Bjarte Ludvigsen, Jens Kristian Rimau og Anders BjellandMarte Valle UplassertUte 3 «Things Change» Petter Øien og Bobby Bare  Bobby Bare 1Finale 4 «Sammen» Yaseen og Julie Maria Sigve Bull og El Axel 3Finale 5 «The Greatest Day» Håvard Lothe Band Håvard Lothe UplassertUte 6 «Euphoria» SiLyA Silya Nymoen UplassertUte 7 «Seemed Like a Good Idea» The Canoes Arne Hovda, Erik Norvald Røe, Christopher Barron Gross og Hans Petter Aaserud UplassertUte 8 «Sailors» Lise Karlsnes Lise Karlsnes og Thomas EriksenLise Karlsnes UplassertFinale
Då The Canoes hadde sunge halve songen, forsvann lyden på grunn av ein teknisk lydfeil, og dei fekk syngje på nytt.

 Hendingar 
miniatyr|Plumbo fekk mest merksemd i samband med Melodi Grand Prix 2012.

På førehand var det populære bandet Plumbo storfavorittar til å vinne tevlinga med «Ola Nordmann», men bandet var på nippet til å bli diskvalifisert kort tid før trevlinga. Årsaka var at frontfigur Lars Erik Blokkhus kom med ein sleivete kommentar under Spellemannprisen 2011 eit par veker før. Plumbo blei tildelt prisen årets hit for songen «Møkkamann», og det var rapduoen Madcon som delte ut prisen. Under takketalen på scena kom Brekkhus med ein spøk som blei oppfatta som rasistisk, då Blokkhus spøkefullt omtala Madcon som «mokkamann».Plumbo legger seg langflate etter Spellemann-skandalen, Drammens Tidende, 15. januar 2012 Kommentaren vekte sterke reaksjonar i salen. Saka fekk mykje merksemd i media og på Twitter. Plumbo blei bua av scena, og seinare på kvelden helte Terje Winterstø Røthing frå Kaizers Orchestra eit glass øl over hovudet på Plumbo-vokalisten. Mangaren til Madcon, Peter Peters sa at Madcon ikkje fekk med seg kva som blei sagt på scena, og at det var ein mediaskapt sak.Gjestad, Robert Hoftun (16. januar 2012). «La Plumbo bli hjemme». Aftenposten.no.Østbø, Stein (16. januar 2012). «Stein Østbø kommenterer: Vil vi ha Plumbo i «MGP»?». VG Nett. 

På bakgrunn av kommentaren vurderte NRK å diskvalifisere Plumbo frå Melodi Grand Prix. Blokkhus og Plumbo la seg flate etter hendinga og avviste at kommentaren var meint rasistisk. Etter eit møte mellom gruppa, NRK og Dinamo som produserte delfinalane, fekk Plumbo likevel delta.Trulsen, Riise og Lerøen, Ola Nymo, Hege Bakken og Mikal Olsen (16. januar 2012). «Plumbo får være med i MGP». nrk.no. Gruppa vann delfinale 2 og enda til slutt på en 4. plass i finalen. «Ola Nordmann» låg også på VG-lista i sju veker med 4. plass som beste notering.«VG-lista for 'Ola Nordmann'». Verdens Gang. Besøkt 17. august 2016. Vinnarlåten «Stay» nådde ein 2. plass på lista.«VG-lista for 'Stay'». Verdens Gang. Besøkt 17. august 2016.

Dette var 50. gong NRK arrangerte Melodi Grand Prix, men jubileet blei ikkje markert under sendingane. Dette kom delvis av at det var 51. gongen Noreg stilte med eit bidrag til Eurovision Song Contest. I 1991 avlyste nemleg NRK Melodi Grand Prix og valde «Mrs. Thompson» internt. NRK sjølv reknar Melodi Grand Prix 2012 for den 51. utgåva, sjølv om det ikkje var nokon Melodi Grand Prix i 1991.

Finalen og gullfinalen blei i snitt sett av 1 221 000 nordmenn, ned 74 000 frå året før.Jerijervi, Dag Robert (13. februar 2012). «Tooji på tv-toppen». Kampanje. Delfinalen i Ørland blei sett av 1 024 000 i snitt for begge delane. Delfinalen i Larvik hadde 958 000 sjåarar i snitt, medan Florø hadde 916 000 sjåarar.Sæby, Inger-Marit Knap (6. februar 2012). «Rekordmange fulgte dem til topps». nrk.no.

 Fotnotar 

Kategori:Melodi Grand Prix
Kategori:Hendingar i 2012
Kategori:2012 i Noreg